open-index/open-wikipedia-markdown huggingface dataset:
Aureus

**Aureus** (ladina keeles "kuldne") oli Vana-Rooma kuldmünt.

Aureuste vermimine toimus alates 1. sajandist eKr. Julius Caesari ajal kaalus aureus 8,19 grammi ning 40 münti vastasid ühele Rooma naelale kullas. Aureus võrdus 25 hõbemündiga, milleks olid denaarid. Aureus levis ka paljudesse teistesse maadesse. Et pidurdada kulla väljavoolu riigist, vähendasid hilisemad keisrid aureuste kaalu: Nero ajal kaalus münt 7,28 grammi, Caracalla vähendas kaalu 6,5 grammini. Kui 4. sajandi alguses pKr alustas Diocletianus soliduste vermimist aureuste asemel, oli mündi kaal 5,46 g. Constantinus Suure ajal vähendati kaalu 4,68 grammini. 

## Viited

## Välislingid
*
Jaamamõisa (küla)

**Jaamamõisa** oli küla Põlvamaal. Küla jääb tänapäeval Köstrimäe küla alale. Kihelkondlikult kuulus küla Räpina kihelkonda. Küla kaotati 1970. aastatel.
Kaagu (Urvaste kihelkond)

**Kaagu** oli küla Võrumaal. Küla jääb tänapäeval Hänike küla alale. Kihelkondlikult kuulus küla Urvaste kihelkonda. Küla kaotati 1970. aastatel.
Kallastõ

**Kallastõ** oli mitme Võrumaa küla nimi:
*Kallastõ (Võru vald)
*Kallastõ (Haanja vald)
*Kallastõ (Hargla kihelkond)

## Vaata ka
*Kallaste (linn)
*Kallaste (täpsustus)
Valuiki rajoon

**Valuiki rajoon** (vene keeles *Валуйский район*) on 2. järgu haldusüksus (munitsipaalrajoon) Venemaal Belgorodi oblasti lõunaosas. Rajooni keskus on Valuiki linn.

Rajoon piirneb kirdes Krasnogvardeiskoje rajooniga, idas Veidelevka rajooniga, kagus Luhanski oblastiga Ukrainas, edelas ja läänes Harkivi oblastiga Ukrainas ning loodes Volokonovka rajooniga.

Rajooni pindala on 1709,6 km². Elanike arv oli 2012. aastal 68 237, 2009. aastal 69 701 ja 2002. aastal 36 601.

Valuiki rajoonis on 82 asulat, mis kuuluvad kahe linnaasunduse (Valuiki linna ja Urazovo alevi) ning neljateistkümne külaasunduse koosseisu.

## Viited
Kalli (Võrumaa)

**Kalli** oli küla Võrumaal. Küla jääb tänapäeval Mõksi küla alale. Kihelkondlikult kuulus küla Rõuge kihelkonda. Küla kaotati 1940. aastatel.
Kanamõtsa

**Kanamõtsa** (ka **Kanametsa**) oli küla Võrumaal. Küla jääb tänapäeval Tagaküla alale. Kihelkondlikult kuulus küla Põlva kihelkonda. Küla kaotati 1970. aastatel.
Kanariku

**Kanariku** on küla Võru maakonnas Võru vallas. 

Kihelkondlikult kuulus küla Põlva kihelkonda. Aastatel 1977–2021 oli Kanariku küla Raiste küla koosseisus.

## Vaata ka
*Kanariku järv

## Viited
Kanariku (Põlvamaa)

**Kanariku** oli küla Põlvamaal. Küla jääb tänapäeval Mammaste küla alale. Kihelkondlikult kuulus küla Põlva kihelkonda. Küla kaotati 1930. aastatel.
Teiresias

**Teiresias** oli Kreeka mütoloogias pime Apolloni prohvet ja ennustaja, kes elas Teebas.

Kord noorena surmas ta  kepiga ühe (emase) mao paarituvate madude paarist. See teguviis pahandas Herat, kes muutis ta karistuseks naiseks. Naisena Teiresias abiellus ning sai emaks. Seitsme aasta pärast kohtus ta taas maopaariga, kellest ühe surmas. Pärast seda muutus ta tagasi meheks. Teiresias muudeti pimedaks, kui ta lobises välja jumalate saladusi, või pärast seda, kui nägi Athenat alasti suplemas. Athena andis siiski talle võime aru saada linnulaulust.

Teise versiooni järgi oli Teiresias vahekohtunikuks Zeusi ja Hera vahelises vaidluses selle üle, kas armastuses leiab suuremat naudingut mees või naine, sest ta oli mõlemat kogenud. Hera väitis, et mees, Zeus väitis, et naine. Teiresias teatas, et naine saab sagedamini naudingut, millega pahandas väga Herat, kes muutis ta pimedaks. Zeus andis talle vastutasuks selgeltnägemise võime ning lubaduse, et tal säilib pärast surma mõistus ka allilmas.

## Viited
Velliste

**Velliste** on eesti perekonnanimi.

Perekonnanime Velliste on eestistamisel antud isikutele, kelle perekonnanimi oli varem Vechterstein, Ventshikov, Visbert ja Vuks.

*Trivimi Velliste, Otepää linnapea (1904–1960)
*Trivimi Velliste, Eesti poliitik (sündinud 1947), eelmise poeg
Järveotsa allasum

**Järveotsa** on allasum Tallinnas Haabersti linnaosas Väike-Õismäe asumis.

Asumi magistraaltänavaks on Järveotsa tee.

## Viited

## Välislingid

* FOTOD JA VIDEO | Nagu õudusunenäost: tuhanded röövikud mässisid Haabersti hekid oma võrku, Delfi
Too Good at Goodbyes

"**Too Good at Goodbyes**" on Suurbritannia laulja ja laulukirjutaja Sam Smithi kirjutatud (kaasautorina) laul tema teiselt stuudioalbumilt, mis anti välja singlina 8. septembril 2017. Laulust on valminud ka muusikavideo. 

31. augustil 2017 teatas Smith sotsiaalmeedias, et ilmumas on uus muusikapala. 8. septembril avaldati laul allalaadimiseks ja voogedastuseks.

8. septembril võis kuulda-vaadata Smithi uue laulu "Too Good at Goodbyes" muusikavideot juba ka YouTube'is ja Vevo's.

"Too Good at Goodbyes" jõudis edetabeli UK Singles Chart tippu 15. septembril 2017. 21. septembri seis tõi 33 000 allalaadimist ja 4,4 miljonit voogedastust, edestades numbrites Taylor Swifti laulu "Look What You Made Me Do".

## Viited


## Välislingid
*Loo "Too Good At Goodbyes" muusikavideo
*Laulu "Too Good At Goodbyes" sõnad

*Selles artiklis on kasutatud ingliskeelset artiklit [[:en:Too Good at Goodbyes]] seisuga 23.09.2017.*
Piirsalu vana kalmistu

**Piirsalu vana kalmistu** on Lääne maakonnas Lääne-Nigula vallas Piirsalu külas asuv kalmistu. Kalmistu on arvele võetud kultuurimälestisena.

Kalmistu asub Risti–Kuijõe tee ääres, umbes 600&nbsp;m Piirsalu kirikust ja 300&nbsp;m Piirsalu uuest kalmistust lõuna pool.

## Viited

## Välislingid
*
Risti–Kuijõe tee

**Risti–Kuijõe tee** (registrinumber 16151) on kõrvalmaantee Lääne maakonnas.

Tee algab Ääsmäe–Haapsalu–Rohuküla maanteelt Risti alevikust, läbib Piirsalu küla ning lõpeb ristudes Keila–Haapsalu maanteega Kuijõe küla piires.

Tee pikkus on 12,2 km.

## Viited
Õpikäsitus

**Õpikäsitus** on  arusaam sellest, mis eesmärkidel ja mil viisil õppimine toimub ja millistes suhetes on õppeprotsessis osalejad, ning nende arusaamade rakendamine praktikas. Õpikäsitus on osa haridusfilosoofiast ja koolikultuurist. 

2014. aastal koostatud "Eesti elukestva õppe strateegia 2020" seadis eesmärgiks õpikäsituse muutumise seoses teiseneva ühiskonna, töömaailma ja tehnoloogiaga. 

Nüüdisaegses õpikäsituses peetakse oluliseks õppimise õppijakesksust, võtmepädevuste omandamist, uue teadmise olemasolevaga sidumist, õpitava lõimimist (lõimitud õpe) erinevate aine- ja eluvaldkondadega, õpioskuste ja probleemilahendusoskuste omandamist ning koostöist õppimist. 

Nüüdisaegse õpikäsituse aluseks on konstruktivistlik teadmuskäsitus.

Õpikäsitus ei sisalda arusaamu sellest, millises koolis peaks õpilane õppima ja millised on koolitegelikkuse (vt ka koolivägivald) toimed õpilase elule jpm. 

## Tsitaadid
*Tiiu Kuurme: 

## Vaata ka
*nüüdisaegne õpikäsitus
*muutunud õpikäsitus
*alternatiivpedagoogika

## Viited

## Välislingid
*Mati Heidmets. Lepingu 16/7.1-5/178 lõpparuanne, autorid Eve Eisenschmidt, Maria Erss, Mati Heidmets, Eve Kikas, Katrin Poom-Valickis, Pille Slabina, Kati Vinter, Õpikäsitus. Haridus- ja Teadusministeerium. 
**[http://opleht.ee/2017/09/muutunud-opikasituse-teemaleht/ Muutunud õpikäsituse teemaleht]*, Õpetajate Leht, 15. september 2017
*Tiiu Kuurme, *[http://huvitavkool.blogspot.com.ee/2015/01/tiiu-kuurme-oppimise-moistmisest-1osa.html Tiiu Kuurme: Õppimise mõistmisest (1.osa)]*
Kodu (film 2009)

"**Kodu**" ("Home") on Yann Arthus-Bertrandi dokumentaalfilm elurikkusest Maal ja inimtegevuse mõjust ökoloogilisele tasakaalule. Film koosneb põhiliselt aerovõtetest Maa eri paigus.

Ingliskeelset teksti loeb Glenn Close, filmist on mitmes keeles (ka subtiitritega) versioone. Muusika autor on Armand Amar.

## Kriitika
Filmile on ette heidetud kaunite vaadete ja sünge sisu vastuolu, Glenn Close'i jutustajahääle liigõpetlikku stiili ja sponsorite tegevusala vastandlikkust filmi sõnumiga.

## Viited

## Välislingid
* Home. (täispikk video inglise, prantsuse, saksa, hispaania, portugali, vene ja araabia keeles)
* Home. Muusika loomine. Armand Amar ja interpreedid. 
* Home. Filmi aerovõtete tegemisest. 
* Pressikonverents 5. mail 2009 Pariisis (prantsuse keeles, ingliskeelsed subtiitrid)
Tartu Ülikooli Kliinikumi kirurgiakliinik

**SA Tartu Ülikooli Kliinikumi Kirurgiakliinik** on üks kliinikumi suuremaid üksusi, asukohaga L. Puusepa 8, Tartu. See koosneb kuuest osakonnast: abdominaalkirurgia osakond, ambulatoorse kirurgia osakond, lastekirurgia osakond, uroloogia ja neerusiirdamise osakond, veresoontekirurgia osakond, üldkirurgia ja plastikakirurgia osakond. 

## Ajalugu
Taasavatud Tartu Ülikooli arstiteaduskonna kirurgia õppetooli juhatajaks valiti 1804. aastal professor Ehrenreich Kauzmann. Kirurgiaosakond avati 1806. aastal kuue voodikohaga. Osakonnas on töötanud Nikolai Pirogov (1836–1841), G. E. Adelmann (Georg Adelmann) (1847–1871), Ernst Bergmann (1871–1878) jne.

1875. aastal avati Tartus Toomel kirurgiakliinik. 1921. aastal loodi Maarjamõisas II kirurgiakliinik.

Ajavahemikul 1945–1992 jagati kliinilised baasid kirurgias kolme kirurgiakateedri vahel: teaduskonnakirurgia Toomel, üldkirurgia ning hospitaalkirurgia Maarjamõisas. 

## Viited
Venia legendi

***Venia legendi*** (ladina keeles "luba lugeda"), harvem ***venia docendi*** ("luba õpetada") ehk **loengupidamisluba** on õppejõule antud õigus ülikoolis oma erialal loenguid pidada.

Mõnedes ülikoolides on ette nähtud, et ametikoha taotlemise käigus tuleb õppejõu kandidaadil pidada oma õpetamisoskuse demonstreerimiseks avalik **''venia legendi'' loeng** (ehk habilitatsiooniloeng). Teistes ülikoolides nimetatakse *venia legendi* loenguks juba ametisse määratud professori inauguratsiooniloengut. 

## Kirjandus
Behmel, A.; Neudorfer, K. (2016): The Foreigner's Guide to German Universities: Origin, Meaning, and Use of Terms and Expressions in Everyday University Life; Columbia University Press, lk. 164.

## Välislingid
*"Analüüs: venia legendi loeng eesti või inglise keeles?" ERR Novaator, 20. september 2017
Lihavõttemuna

**Lihavõttemuna** ehk **pühademuna** on lihavõtteks värvitud muna.

Lääne popkultuuris toob lihavõttemune lihavõttejänes.

## Vaata ka

* üllatusmuna
* virtuaalne üllatusmuna

## Viited
Cheb Tarik

**Cheb Tarik** (kodanikunimega **Tarik Belgot**) on Alžeeria muusik, kes nüüd elab Pariisis Prantsusmaal. Tal on plaadileping Universal Music Groupiga.

## Karjäär
Tema esimene hitt "Reggae Raï" oli kaver ja tribüüt laulule "Reggae Night", mida laulis Cheb Hasni (muusik, kes sündis Oranis Alžeerias ning kelle tapsid Islami fundamendalistid). Singel "Reggae Raï" sai mõneks nädalaks ka muusika edetabelitesse, seda müüdi 171 000 eksemplari ja see ilmus mitmel kogumikalbumil. Aastal 2001 andis Tarik oma panuse kogumikalbumisse "Big Men", mis segas *[[raï]]* ja *[[reggae]]* muusikastiile. Albumi, mis sai tuntuks muusikaliste žanrite mitmekesisuse poolest, tegi hitiks singel "J'ai pas besoin". Tariku nimi jõudis sellega rambivalgusse ning müüginumbrid ületasid 6 miljoni piiri.

Ta on teinud koostööd ansambliga Scred Connexion laulus "J'ai vu trop de frères partir", mis ilmus nende albumil "Du mal a s'confier".

## Diskograafia
* Rai'tistick
* Metisstyle
* Option RAÏ
Chaba Fadela

**Fadela Zalmat** (sündinud 5. veebruaril 1962 Oranis Alžeerias), esinejanimega **Chaba Fadela**, on Alžeeria raï muusik ja näitleja.

## Noorpõlv ja karjäär
Fadela kasvas vaeses naabruskonnas, aga siiski näitles ta kõigest 14-aastaselt Alžeeria filmis "Djalti". 

Muusikakarjääri alustas ta bändis Boutiba S'ghir lauljana ning hakkas töötama koos produtsent Rachid Baba Ahmediga 1970. aastate lõpus. Ta oli esimene, kes eiras naiste esinemise keeldu klubides ja saavutas kiiresti edu Alžeerias.

## Abielu ja duett
Ta abiellus Cheb Sahraouiga ning nad hakkasid koos duetina laule salvestama. Nende esimene laul oli 1983. aastal ilmunud "N'sel Fik" ("Sa oled minu"), millest sai üks esimesi ülemaailmseid raï hitte. Albumi koos lauludega andis 1989. aastal välja Mango/Island/PolyGram Recordsi plaadifirma. Fadela ja Sahraoui käisid maailma eri paigus kontserditurneedel ning salvestasid koos palju laule 1980. aastatel ning neid saatis jätkuv edu. 1993. aastal salvestasid nad albumi "Walli" New Yorgis koos produtsendi ja multiinstrumentalisti Bill Laswelliga. Nad kolisid Alžeeriast Prantsusmaale 1994. aastal.

## Lahutus ja iseseisev karjäär
1990. aastate lõpus lõpetasid Fadela ja Sahraoui nii töised suhted kui ka kooselu. Pärast seda on Fadela tegutsenud soololauljana.
Erkki Keldo

**Erkki Keldo** (sündinud 7. novembril 1990 Jõgeval) on Eesti poliitik, Eesti Reformierakonna liige. Ta on alates 23. juulist 2024 Eesti majandus- ja tööstusminister. Ta on olnud ka XIV ja XV Riigikogu liige.

## Haridus
Erkki Keldo on pärit Jõgevamaalt Põltsamaa vallast ja on lõpetanud Lustivere Põhikooli. Ta on lõpetanud Nõo Reaalgümnaasiumi, kus õppis matemaatika eriklassis. 2013. aastal lõpetas ta Tallinna Ülikooli riigiteaduste erialal. Seejärel on õppinud Tallinna Tehnikaülikooli majandusteaduskonnas juhtimise eriala magistriõppes.

## Poliitiline karjäär
Erkki Keldo on alates 3. jaanuarist 2012 Eesti Reformierakonna liige ja on olnud ajavahemikul 2013–2022 Põltsamaa vallavolikogu liige, aastatel 2017–2021 aseesimees. Juhtis muu hulgas revisjoni- ja kultuurikomisjoni. Peale selle on Keldo olnud Eesti Reformierakonna Põltsamaa piirkonna juhatuse liige ja aastatel 2016–2019 Eesti Reformierakonna Noortekogu esimees.

Alates 2013. aasta juulist kuni 2014. aasta juunini teenis Keldo Eesti kaitseväes, kus omandas nooremseersandi auastme ja vanemparameediku kutse.

Aastatel 2014–2018 oli ta Eesti Reformierakonna kampaanianõunik ja piirkondade arendusdivisjoni nõunik, fraktsiooni nõunik, 2018. aastal ka erakonna aseesimehe nõunik.

Alates 7. novembrist 2018 kuni 4. maini 2022 oli ta Eesti Reformierakonna peasekretär.

## Riigikogu liige
2019. aasta Riigikogu valimistel kandideeris Erkki Keldo valimisringkonnas nr 9 (Jõgevamaa ja Tartumaa (v.a Tartu linn)), kuid ei osutunud valituks. Ta pääses XIV Riigikokku Urmas Paeti asendusliikmena.

2023. aasta Riigikogu valimistel kandideeris Erkki Keldo valimisringkonnas nr 9 (Jõgevamaa ja Tartumaa (v.a Tartu linn)), kogus 1445 häält ja osutus valituks. Ta oli XV Riigikogu Eesti Reformierakonna fraktsiooni esimees. Kui Erkki Keldost sai 23. juulil 2024 Eesti majandus- ja tööstusminister Kristen Michali valitsuses, läks tema asendusliikmena Riigikokku endine Eesti rahandusminister Mart Võrklaev. Reformierakonna fraktsiooni esimeheks sai Erkki Keldo asemel endine Riigikogu sotsiaalkomisjoni esimees Õnne Pillak.

## Isiklikku
Vabal ajal mängib Keldo jalgpalli ja võrkpalli. Ta on mitmekordne Jõgevamaa meister pallimängualadel. Lisaks huvitub mälumängust.

## Viited
Veidelevka rajoon

**Veidelevka rajoon** (vene keeles *Вейделевский район*) on 2. järgu haldusüksus (munitsipaalrajoon) Venemaal Belgorodi oblasti lõunaosas. Rajooni keskus on Veidelevka alev.

Rajoon piirneb põhjas Aleksejevka rajooniga, idas Rovenki rajooniga, lõunas Luhanski oblastiga Ukrainas, läänes Valuiki rajooniga ja loodes Krasnogvardeiskoje rajooniga.

Rajooni pindala on 1356 km². Elanike arv oli 2012. aastal 21 027, 2009. aastal 22 479 ja 2002. aastal 24 555.

Veidelevka rajoonis on 64 asulat, mis kuuluvad kahe linnaasunduse (Veidelevka alevi) ja üheteistkümne külaasunduse koosseisu.

## Viited
Look What You Made Me Do

**"Look What You Made Me Do"** on Ameerika laulja 
ja laulukirjutaja Taylor Swifti esitatud laul, mille laulja kirjutas koos oma produtsendi Jack Antonoffiga. See on saadaval allalaaditava muusikafailina ning selle muusikavideot on võimalik Youtube'is vaadata (2. oktoobri 2017 seisuga on seda vaadatud 503 277 054 korda, 23. veebruari 2018. aasta seisuga juba 859 299 972 korda).

Muusikavideo vannistseeni kasutatud teemantide väärtus on ühtedel andmetel 10 miljonit, teistel andmetel 12 miljonit dollarit.

## Viited

## Välislingid
* Laulu "Look What You Made Me Do" sõnad
* "Look What You Made Me Do" YouTube'i muusikavideo
* That tub in Taylor's Swift's Look What You Made Me Do video was filled with $10M worth of diamonds, Nationalpost.com

*Selles artiklis on kasutatud ingliskeelset artiklit [[:en:Look What You Made Me Do]] seisuga 04.09.2017.*
Rovenki rajoon

**Rovenki rajoon** (vene keeles *Ровеньский район*) on 2. järgu haldusüksus (munitsipaalrajoon) Venemaal Belgorodi oblasti kaguosas. Rajooni keskus on Rovenki alev.

Rajoon piirneb põhjas Aleksejevka rajooniga, idas Voroneži oblastiga, lõunas Luhanski oblastiga Ukrainas ja läänes Veidelevka rajooniga.

Rajooni pindala on 1369 km². Elanike arv oli 2012. aastal 23 917, 2009. aastal 23 696 ja 2002. aastal 25 085.

Rovenki rajooni asulad kuuluvad ühe linnaasunduse (Rovenki alevi) ja üheteistkümne külaasunduse koosseisu.

## Viited
Cheb Bilal

**Bilal Mouffok** (sündinud 23. juulil 1966 Cherchellis Alžeerias), esinejanimega **Cheb Bilal**, on Alžeeria raï laulja.

## Karjäär
Bilal veetis palju aega oma noorusest Oranis, kus ta õppis konservatooriumis muusikat. Teda kasvatas vanaisa. 

Esialgu esines Cheb Bilal pulmades ja festivalidel, mis toimusid Oranis ja selle ümbruses. Aastal 1980 hakkas Bilal esinema bändiga El Ahouar. 1989 läks ta elama Marseillesse Prantsusmaale, mida ta on nimetanud oma karjääri pöördepunktiks.

## Diskograafia
* 1996 – *Babor Li Jebni*, *(B.Mouffok)*
* 1996 – *Ghorba Wel Hemm (B.Mouffok)*
* 1999 – *Ouled Horma*
* 1999 – *Darja Darja (kouider b), l'Allemagne (D. Lounis)*
* 1999 – Ynjina menhoum ya sidi *(D. Lounis, K. Sahnoun)*
* 2000 – *Ca va, Ca va (K.b)*
* 2000 – *Wellaou Ytirou* (D. Lounis)*, Tèni bgha yacheq ya galbi* (D. Lounis)*, Telefhèli* (D. Lounis)*,*
* 2000 – Blèdi *(D. Lounis)*, Cilima *(D. Lounis)*
* 2000 – *Fhamha Ki Bghite* (bilal)'
* 2000 – Laab baid *(T. Boumellah)*
* 2000 – *Belkdar (B. Mouffok)*
* 2000 – *Ha Ahmed (B. Mouffok)*
* 2001 – *Li Yeddah Mchemmkha ou Yekhreb Feddaou Yegdih*
* 2001 – *L'Hachema Aandha Des Limites (Ali)*
* 2001 – *N'Risqui Omri (Ali)*
* 2002 – *Sidi Sidi* (babiyou)
* 2002 – *Habsine (M. Maghni)*
* 2003 – *Lakhtak Jibek Gari* (M. Maghni)
* 2003 – *Raditouna M'habla* (M. Maghni)
* 2004 – *Degdegtini*
* 2004 – *Chaïmaa*
* 2005 – *Hadi Hala*
* 2005 – *Dert Wahda*
* 2005 – *Chriki*
* 2005 – *La Nasa*
* 2006 – *Rak Chayaa*
* 2006 – *1 Milliard*
* 2007 – *Bizarre*
* 2007 – *Te Quiero*
* 2007 – Milieux
* 2007 – Point Final
* 2007 – Loukan nfaragh cha fi galbi
* 2008 – *Ya Rabbi Amine*
* 2008 – *Erja!...Ou Hadi!*
* 2009 – *Allah Kbir*
* 2009 – *Haja Mammay*
* 2010 – *Gaa Nebghou Drahem*
* 2010 – *Nif Wel Hemma*
* 2011 – *Senorita*
* 2012 – *Une Chance*
* 2012 – *Alik Ki Dayer*
* 2013 – *Khaleteha Tesfa*
* 2013 – *Basta* (P.M: Bilal Mouffok)
* 2013 – *L'as D'os / Khedma Khedma (P.M: Bilal Mouffok)*
* 2014 – *Lyam El-Awja (P.M: Bilal Mouffok)*
* 2014 – *Khedma Khedma*
* 2015 – *Bravo Alik - Vive Nous*

## Koostööd
* 1996 – *Ghorba Wel Hemm* album *Ghorba Wel Hemm*
* 1999 – *Ouled Horma* album *Ouled Horma*
* 1999 – *Darja Darja* album *Darja Darja*
* 2000 – *Souhila* album *Belkdar*
* 2000 – *Nti Omri Nti Ma Vie* album *L'Hachema Aandha Des Limites*
* 2003 – *Lakhtak Jibek Gari* album *Lakhtak Jibek Gari*
* 2003 – *Di Ayza Kalem* album *Lakhtak Jibek Gari*
* 2004 – *Crédit Habesnah* album *Degdegtini*
* 2005 – *Njibha Fi Roma Wella Barcelona* album *Dert Wahda*
* 2005 – *Chriki* album *Chriki*
* 2006 – *1 Milliard* album *1 Milliard*
* 2007 – *Te Quiero* album *Te Quiero*
* 2008 – *Saragossa* album *Erja!...Ou Hadi!*
* 2008 – *Erja!...Ou Hadi!* album *Erja!...Ou Hadi!*
* 2011 – *Senorita* album *Senorita*
* 2012 – *Ana* album *Alik Ki Dayer*
* 2013 – *Maandekchi Eddak El Oued Yaoudi Teaya Chad, Teaya Wet-Abondonni* album *Khaleteha Tesfa*
* 2014 – *Lyam El Awja* album *Liyam El Awja*
* 2014 – *B'sahtèk Omri L'Achq Jdid* compilation *Red Son 2014*
* 2014 – "C'est Pas La Peine" Album (Liyam El Awja)
* 2015 – "Bravo 3lik" Album (Vive Nous)
* 2016 – Parce Que
* 2016 – El Kilo
* 2016 – Aadi
* 2016 – La Loi
Stalbe vald

**Stalbe vald** (läti keeles *Stalbes pagasts*) on vald Lätis Cēsise piirkonnas. Vald piirneb sama piirkonna Raiskumsi ja Straupe vallaga, Valmiera piirkonna Dikļi, Vaidava ja Kocēni vallaga ning Limbaži piirkonna Umurga ja Limbaži vallaga.

Valla pindala on 160 km². 2016. aasta seisuga elas seal 1186 inimest. Valla keskus on Stalbe küla.

## Ajalugu

Aastal 1935 oli Stalbe valla pindala 45,9 km² ja seal oli 636 elanikku. 1945. aastal moodustati vallas Stalbe külanõukogu, mis aga aastal 1947 likvideeriti. Aastal 1949 vald likvideeriti ja selle asemele moodustati taas Stalbe külanõukogu. Aastal 1954 liideti Stalbe külanõukoguga likvideeritav Rozula külanõukogu. Aastal 1958 likvideeriti Stalbe külanõukogu taas, selle alad liideti aga Kūdumsi ja Mazstraupe külanõukoguga. Aastal 1973 taastati külanõukogu selle varasemal territooriumil. Aastal 1990 muudeti külanõukogu vallaks. Aastatel 2009–2021 kuulus vald Pārgauja piirkonda.

Kultuurimälestistest on riikliku kaitse all Īvanti muinaskalmed, Rozbeķi vasallilinnuse varemed ja Pullese muinaskalmed. Kohaliku kaitse all on Īvanti keskaegne kalmistu. Regionaalse kaitse all on Dimda keskaegne kalmistu, Muskari-Žagari keskaegne kalmistu, Līņi keskaegne kalmistu, Jaunsīmanēni keskaegne kalmistu ja Cīruļi keskaegne kalmistu.

## Loodus

Suurimad jõed on Brasla jõgi ja Briede. Vallas on ka paar pisikest järve, neist suurim on valla kaguserval asuv Ungurs pindalaga 3,936 km².

Looduskaitse all on Īvanti pärn ja Valge remmelgas, enamik vallas asuvaid looduskaitsealuseid põlispuid on aga nimetud. Valla lõunaosa asub Gauja rahvuspargis.

## Asustus

Aastal 2011 elas vallas 1056 lätlast, 43 venelast, 11 valgevenelast, 8 ukrainlast, 8 poolakat ja 4 leedulast.

Valla külad:

Ülejäänud valla elanikud elasid külade koosseisu mitte kuuluvates taludes.

## Viited

## Välislingid
Anni Rehborn

**Anni Rehborn** (1934. aastast **Anni Brandt**; 25. august 1904 Langenberg (Rheinland) – pärast 1948) oli Saksamaa meistersportlane ujumises. 1934. aastast oli ta abielus prantsuse päritolu Saksa arsti, Adolf Hitleri saatekirurgi Saksamaa kõrge riigitegelase ja sõjaväelase Karl Brandtiga. 

Anni Rehborn oli Saksamaa meister 100 m vaba- ja 100 m seliliujumises: 100 m selilujumises 1923, 1924, 1925, 1927, 1928, 1929; 100 m vabaujumises: 1923, 1924.

1927. aasta EM-võistlustelt pronksmedal. (Eberle ja Uhl, 400:2006)

Karl Brandt opereeris Annit pärast sporditraumat.(Eberle ja Uhl, 400:2006) 

Anni ja Karl kihlusid 1932. aastal. Vahepeal kontakteerus Anniga Adolf Hitleri isiklik autojuht Emil Maurice.
(Irving, 33:1983)

1933. aastal tutvustas Anni Karli Adolfile.   

Anni Rehborn ja Karl Brandt abiellusid 17. märtsil 1934 Berliinis. Abiellumistseremooniamine viidi läbi Hermann Göringi korteris, lisaks viimati mainitule oli tunnistajana kohal ka Adolf Hitler.(Eberle ja Uhl, 400:2006) 

Adolf imetles Anni ja kutsus teda tihti Obersalzbergi. Hitleri lähikondlaste hulka kuulus Anni kuni 1945. aastani. (Eberle ja Uhl, 400:2006) 

Anni ja Karli poeg Karl-Adolf Brandt sündis 4. oktoobril 1935. 16. aprillil 1945 arreteeris SS Anni abikaasa Karl Brandti süüdistatuna defetismis ja reetmises, nimelt olevat ta enne Berliini langemist viinud oma naise ja poja "füüreri" loata Tüüringisse. Brandti surmaotsus kandis Hitleri allkirja. Surmaotsuse täideviimine lükkus edasi tänu Albert Speerile, kes käis Heinrich Himmleri juures kostmas ja pärast Hitleri surma lasi Speeri palvel Karl Dönitz Karl Brandti vabaks.(Neumann ja Eberle, 64:2013). 

Karl-Adolf Brandt töötas hiljem samuti kirurgina.

## Viited

*Selles artiklis on kasutatud saksakeelset artiklit [[:de:Carin Göring]] seisuga 2.10.2017.*

## Välislingid
*Henrik Eberle, Matthias Uhl, "Hitleri toimik. NKVD salajane ettekanne Jossif Stalinile, koostatud Hitleri isikliku adjutandi Otto Günsche ja kammerteener Heinz Linge ülekuulamise protokollide põhjal Moskvas 1948/1949", saksa keelest tõlkinud Toomas Huik, Tammerraamat, lk 432, 2006 (originaali pealkiri "Geheimdossier des NKWD für Josef W. Stalin, zusammengestellt aufgrund der Verhörprotokolle des persönlichen Adjutantet Hitlers, Otto Günsche, und des KammerDieners Heinz Linge, Moskau 1948/49", Verlagsgruppe Lübbe GmbH & Co.KG. Bergisch-Gladbach) ka *'Venemaa Riikliku Uusima Ajaloo Arhiivi (Moskva) fond 30, nimistu 5, säilik nr 462a"
*[[David Irving]],*"The Secret Diaries of Hitler's Doctor"*,([[1983]]) ISBN 0-02-558250-X
*[[Hans-Joachim Neumann]] ja [[Henrik Eberle]], "[[Kas Hitler oli haige? Lõppdiagnoos]]" (2013)(*"War Hitler krank? Ein abschließender Befund''", Gustav Lübbe Verlag, 2009
*Pulmafoto: Hochzeit, Anni Rehborn
Hamid Bouchnak

**Hamid Bouchnak** (sündinud 13. mail 1969 Oujdas) on Maroko raï laulja. Muusika ja musitseerimine olid tema peres suure au sees. Tema ema oli harrastusmuusik ja isa Afandi oli meisterAraabia-Andaluusia muusika esitamises. Tema õed-vennad on Mohamed Bouchnak, Reda Bouchnak ja Omar Bouchnak.

## Diskograafia
* Marocan'Rock (1995)
* A. Shebba (1997)
* Houa lawlid (2000)
* Ya samra (2001)
* Le Meilleur (2002)
* The Best Of (2010)
* Moussem (2011)
* Hamid (2011)
* Instrumental (2011)

### Kogumik- ja stuudioalbumid koos teiste esitajatega
* Mega Raï (1999)
* Maghreb : Terre d'envoûtement (2000)
* The Essential Guide to Arabia (2005)
* Café Marrakech: Couscous and Carpets, Souks and Spice (2008)
* Morocco with love (2011)
* L'année du maroc (le meilleur de la musique marocaine) (2015)
* Only raï: la compil (2015)
* Mariage marocain (2015)
*  (2015)
* Oriental (2016)
* Oriental parade, vol. 2 (2016)
* À la bien Mix Party 2017 (2017) (DJ Hamida album)
2017. aasta Las Vegas Stripi massitulistamine

**2017. aasta Las Vegas Stripi massitulistamine** toimus Las Vegase lähedal asuvas Paradise'i linnas 2017. aasta 1. oktoobri õhtul.

Umbes kell 22:08 avas 64-aastane Nevada elanik Stephen Craig Paddock Paradise'i linnas Las Vegas Stripi kõige lõunapoolsema kasiino Mandalay Bay hotelli 32. korruselt tule hotellist umbes 500&#160;m kaugusel peetud kantrimuusika Route 91 Harvest kogunenud inimeste pihta.

Umbes 22 tuhandest Jason Aldeani esinemist jälginud inimesest hukkus 58 ja sai vigastada üle poole tuhande, paljud raskes seisundis vigastatud toimetati raviasutustesse.

## Viited

## Välislingid
Corvara

**Corvara** (itaalia: *Corvara in Badia*; saksa: *Corvara* või *Kurfar*) on vald *(comune)* Lõuna-Tiroolis Põhja-Itaalias, paiknedes umbes 40 km Bolzanost idas.

2010. aasta 30. novembri seisuga elas seal 1340 inimest.

## Geograafia

Valla pindala on 42,2 km².

Corvara külgneb järgmiste valdadega: Badia, Canazei, Livinallongo del Col di Lana, San Martin de Tor ja Sëlva.

Corvara on maineka turismipiirkonna Alta Badia peamine keskus, paiknedes Badia oru ülemises otsas, mida ümbritsevad Dolomiitide mäetipud. Tänu oma geograafilisele asukohale Dolomiitide südames muutus Alta Badia järk-järgult avangardseks turismipiirkonnaks, säilitades puhtalt oma alpi-iseloomu.

### Frazioni

Corvara vallas on *[[frazione|frazioni]]* Calfosch (itaalia: *Colfosco*, saksa: *Kolfuschg*) ja Pescosta.

## Kogukond
### Keeleline jaotus

2011. aasta rahvaloenduse järgi kõneles 89,70% rahvastikust esimese keelena ladiini keelt, 6,84% itaalia keelt ja 3,46% saksa keelt.

## Sport
### Maratona dles Dolomites

Iga-aastase ühepäevase seitset mäekuru läbiva Maratona dles Dolomites jalgrattasõidu finiš on Corvaras.

## Vaata ka
* Alta Badia
* Dolomiidid

## Välislingid
* Alta Badia turismiinfo
Aleksejevka rajoon (Belgorodi oblast)

**Aleksejevka rajoon** (vene keeles *Алексеевский район*) on 2. järgu haldusüksus (munitsipaalrajoon) Venemaal Belgorodi oblasti idaosas. Rajooni keskus on Aleksejevka linn.

Rajoon piirneb põhjas Krasnoje rajooni, idas Voroneži oblasti (Ostrogožski, Kamenka ja Olhovatka rajooniga), kagus Rovenki rajooni, edelas Veidelevka rajooni ning läänes Krasnogvardeiskoje rajooniga.

Rajooni pindala on 1765 km². Elanike arv oli 2012. aastal 63 957, 2009. aastal 64 736 ja 2002. aastal 27 493.

Aleksejevka rajoonis on 90 asulat, mis kuuluvad 1 linnaasunduse (Aleksejevka linna) ja 20 külaasunduse koosseisu.

Rajooni tähtsamad jõed on Tihhaja Sosna ja Tšornaja Kalitva.

## Viited
Gais (Lõuna-Tirool)

**Gais** on vald *(comune)* Lõuna-Tiroolis Põhja-Itaalias, paiknedes umbes 60 km Bolzanost kirdes.

2010. aasta 30. novembri seisuga elas seal 3162 inimest.

## Geograafia

Valla pindala on 60,3 km².

Gais on üks kolmest Lõuna-Tirooli vallast, mille nimi jäi ("romantilise" kõla tõttu) muutmata 20. sajandi alguse ümbernimetamisprogrammis, mille eesmärgiks oli peamiselt saksa kohanimede asendamine itaaliapärastega. Teised kaks olid Plaus ja Lana.

Gais külgneb järgmiste valdadega: Bruneck, Sand in Taufers, Pfalzen, Percha ja Mühlwald.

### Osavallad

Gaisi vallas on *[[frazione|frazioni]]* (alljaotused, peamiselt külad ja asundused) Lanebach (Lana di Gais), Mühlbach (Riomolino), Tesselberg (Montassilone) ja Uttenheim (Villa Ottone).

## Rahvusvahelised suhted
### Sõpruslinnad

Gaisi sõpruslinn on Coburg Saksamaal.

## Kogukond
### Keeleline jaotus

2011. aasta rahvaloenduse järgi kõneles 97,05% rahvastikust esimese keelena saksa keelt, 2,65% itaalia keelt ja 0,29% ladiini keelt.

## Välislingid

* Valla koduleht (saksa ja itaalia keeles)
Gsies

**Gsies** (itaalia: *Valle di Casies*) on org ja vald *(comune)* Lõuna-Tiroolis Põhja-Itaalias, paiknedes umbes 70 km Bolzanost kirdes, Austria piiri ääres.

Gsiesis on peetud kelgutamise maailmameistrivõistlusi.

## Geograafia

Valla pindala on 108,7 km² ja 2010. aasta 30. novembri seisuga elas seal 2256 inimest.

Gsies külgneb järgmiste valdadega: Toblach, Innervillgraten (Austrias), Welsberg-Taisten, Rasen-Antholz, St. Jakob in Defereggen (Austrias) ja Niederdorf.

### Frazioni

Gsiesi vallas on *[[frazione|frazioni]]* (alljaotused, peamiselt külad ja asundused) Außerpichl (Colle di Fuori), Innerpichl (Colle di Dentro), St. Magdalena-Niedertal (Santa Maddalena Valbassa), St. Magdalena-Obertal (Santa Maddalena Vallalta), St. Martin-Niedertal (San Martino Valbassa), St. Martin-Obertal (San Martino Vallalta), Oberplanken (Planca di Sopra) ja Unterplanken (Planca di Sotto).

## Ajalugu

## Kogukond
### Keeleline jaotus

2011. aasta rahvaloenduse järgi kõneleb 98,29% rahvastikust esimese keelena saksa keelt, 1,62% itaalia keelt ja 0,09% ladiini keelt.

## Kirjandus
* Valentin Hintner (1909). *Die Gsiesser Namen – Orts-, Flur- und Personennamen*, Wien: Hölder. (saksa keeles)
* Klaus Fischer (1989). *Das Gsieser Tal – geographische Skizze eines peripher gelegenen Hochtales in Südtirol*. In: *Der Schlern*, 63, lk 531–569. (saksa keeles)
* Josef Sulzenbacher (1992). *Kirchen, Kapellen, Bildstöcke, Gedenkstätten im Gebiet von Welsberg, Taisten, Gsieser Tal*, Welsberg: Tourismusverband. (saksa keeles)
* Hannes Obermair (1995). *Die Pfarrarchive von St. Magdalena und St. Martin in Gsies*. In: *Denkmalpflege in Südtirol 1989/90*, Bozen: Athesia, lk 333–359. (saksa keeles)
* Bergbonifizierungskonsortium Gsies-Taisten (1997). *Das Gsieser Tal – ein Südtiroler Hochtal im Spannungsfeld zwischen Tradition und Zukunft*, Bozen: Pluristamp. (online) (saksa keeles)
* Esther Stoll (2008). *Die Vor- und Nachgeschichte der Option in Gsies*, Innsbruck. (saksa keeles)

## Välislingid
* Valla koduleht (saksa ja itaalia keeles)
Raï

***Raï*** (araabia keeles راي‎‎), mõnikord kirjutatakse ka ***rai***, on Alžeeria folkmuusikavorm, mille ajalugu ulatab tagasi 1920. aastatesse. *Raï* lauljaid kutsutakse nimega *cheb* (araabia keeles شاب 'noor') või *shabab*, vastandina nimele *sheikh* või *shaykh* (araabia keeles شيخ  'vana'), mida antakse *[[chaabi]]* lauljatele. *Raï* traditsioon tekkis linnades (Oran, Relizane, Mostaganem, Chlef, Aïn Témouchent ja Sidi-Bel-Abbès), peamiselt vaeste hulgas. Laulsid ainult mehed, kuid 20. sajandi lõpuks muutusid ka naislauljad täiesti tavaliseks. *Raï* laulu sõnad räägivad enamasti sotsiaalsetest probleemidest, nagu näiteks haigused ja Euroopa kolooniad, mis on mõjutanud kohalikku elanikkonda.
Kiisa (Põlva)

**Kiisa** (ka **Kiisaküla**) on küla Põlva maakonnas Põlva vallas. 

Kihelkondlikult kuulus küla Põlva kihelkonda. 

Nõukogude perioodil oli küla nimi Kiisaküla ja see oli Põlva külanõukogu koosseisus. Elanike arv 1959. aasta rahvaloenduse järgi oli 63, 1970. aastal 83.

Küla kaotati 1978. aastal. Küla taastati 2017 oktoobris Holvandi ja Vanaküla alla kuulunud aladest.

## Viited

## Välislingid
*Raivo Sihver. Kiisa külas tehakse sepiseid, remonditakse autosid ning majutatakse külalisi. Koit,  14. märts 2015
Kiumamõisa

**Kiumamõisa** oli küla Põlvamaal. Küla jääb tänapäeval Aarna küla alale. Kihelkondlikult kuulus küla Põlva kihelkonda. 

## Vaata ka
*Kiuma
*Kiuma mõis
Kivikülä

**Kivikülä** oli mitme Eesti küla nimi:
*Kivikülä (Kanepi vald)
*Kivikülä (Mooste vald)
*Kivikülä (Vastseliina vald)
*Kivikülä (Viljandimaa)

## Vaata ka
*Kiviküla
Kivikülä (Kanepi vald)

**Kivikülä** oli küla Põlvamaal. Küla jääb tänapäeval Jõgehara küla alale. Kihelkondlikult kuulus küla Kanepi kihelkonda. Küla kaotati 1930. aastatel.
Kõrvõ

**Kõrvõ** oli küla Põlvamaal. Küla jääb tänapäeval Naha küla alale. Kihelkondlikult kuulus küla Räpina kihelkonda.
Laanõ

**Laanõ** oli mitme Eesti küla nimi:
*Laanõ (Tartumaa)
*Laanõ (Antsla vald) 
*Laanõ (Räpina vald) 
*...

## Vaata ka
*Laane
Kolo

**Kolo** või **Kol'o** on/oli mitme Eesti küla põhinimi või variantnimi:
*Kol'o (Võru vald)
*Kol'o (Meeksi vald)
*Kol'o (Setumaa)
***Kolo** on Heedu küla variantnimi
Kol'o (Meeksi vald)

**Kol'o** oli küla Tartumaal. Küla jääb tänapäeval Aravu ja Meeksi küla alale. Kihelkondlikult kuulus küla Räpina kihelkonda. Küla kaotati 1930. aastatel.
Lauri (Sõmerpalu vald)

**Lauri** oli küla Võrumaal. Küla jääb tänapäeval Heeska küla alale. Kihelkondlikult kuulus küla Urvaste kihelkonda. Küla kaotati 1970. aastatel.
Lepiku (Põlvamaa)

**Lepiku** oli küla Põlvamaal. Küla jääb tänapäeval Kahkva küla alale. Kihelkondlikult kuulus küla Räpina kihelkonda. Küla kaotati 1970 . aastatel.
Krasnogvardeiskoje rajoon (Belgorodi oblast)

**Krasnogvardeiskoje rajoon** (vene keeles *Красногвардейский район*) on 2. järgu haldusüksus (munitsipaalrajoon) Venemaal Belgorodi oblasti idaosas. Rajooni keskus on Birjutši linn.

Rajoon piirneb põhjas Krasnoje rajooniga, idas Aleksejevka rajooniga, kagus Veidelevka rajooniga, lõunas Valuiki rajooniga, läänes Volokonovka rajooniga ja loodes Novõi Oskoli rajooniga.

Rajooni pindala on 1762,6 km². Elanike arv oli 2012. aastal 39 826, 2009. aastal 40 250 ja 2002. aastal 44 156.

Krasnogvardeiskoje rajoonis on 86 asulat, mis kuuluvad ühe linnaasunduse (Birjutši linna) ja neljateistkümne külaasunduse koosseisu.

## Viited
Lutsu (Kanepi vald)

**Lutsu** oli küla Põlvamaal. Küla jääb tänapäeval Koigera küla alale. Kihelkondlikult kuulus küla Kanepi kihelkonda.
Novõi Oskoli rajoon

**Novõi Oskoli rajoon** (vene keeles *Новооскольский район*) on 2. järgu haldusüksus (munitsipaalrajoon) Venemaal Belgorodi oblasti keskosas. Rajooni keskus on Novõi Oskoli linn.

Rajoon piirneb põhjas Tšernjanka rajooniga, idas Krasnogvardeiskoje rajooniga, lõunas Volokonovka rajooniga, edelas Šebekino rajooniga ja läänes Korotša rajooniga.

Rajooni pindala on 1401 km². Elanike arv oli 2012. aastal 42 504, 2009. aastal 43 851 ja 2002. aastal 47 380.

Novõi Oskoli rajooni asulad kuuluvad ühe linnaasunduse (Novõi Oskoli linna) ja seitsmeteistkümne külaasunduse koosseisu.

## Viited
Friends (Justin Bieberi ja Bloodpopi laul)

**"Friends"** on Kanada laulja ja laulukirjutaja Justin Bieberi ja BloodPopi kirjutatud (kaasautorid) ja esitatud laul, mis on välja antud ka singli ja muusikavideotena.

14. augustil 2017 teatas Bieber uue muusikapala tulekust Twitteri ja Instagrami vahendusel. 

Laulu avaldasid 17. augustil 2017 GENPOP Corporation, RBMG Records, School Boy Records, Def Jam Recordings ja Republic Records. 

## Viited

## Välislingid
*YouTube'i video: *[https://www.youtube.com/watch?v=-PLCPPuLJ7g "Friends"]*

*Selles artiklis on kasutatud ingliskeelset artiklit [[:en:Friends (Justin Bieber and BloodPop song)]] seisuga 9.09.2017.*
Allasum

**Allasum** on asustusüksus, linna kindlapiiriliste tunnustega osa, mis on asumist väiksem ja kvartalist suurem.

Allasumid on ajalooliselt kujunenud, eraldiseisva piirkonnaidentiteediga tervikalad, millel siiski puuduvad oma haldusorganid.

Näiteks Toompea on Tallinna Kesklinna linnaosa Vanalinna asumi allasum.

## Viited
Sahha vaimsuse akadeemia

**Sahha (Jakuutia) Vabariigi Vaimsuse Akadeemia** (jakuudi keeles Саха Өрөспүүбүлүкэтин духуобунаһын академия; vene keeles Aкадемия духовности Республики Саха (Якутия)) on Sahha riiklik-ühiskondlik ühendus, mis koordineerib ja organiseerib vabariigi kõigi loomeliitude ja teadusorganisatsioonide tegevust, mis on suunatud vabariigi rahvaste vaimsete ja kultuuriväärtuste edasisele kasvule.

Vaimsuse akadeemia asutati 1996. aasta mais Sahha (Jakuutia) Vabariigi presidendi seadlusega. Akadeemia baasasutuseks on Sahha (Jakuutia) Vabariigi Teaduste Akadeemia Humanitaaruuringute instituut. Akadeemia asub Jakutskis aadressil Petrovski 1.

Akadeemia president oli aastatel 1996–2017 Afanassi Ossipov. Asepresidendina tegutseb kirjanik Nikolai Luginov.

Akadeemia ühendab tegevliikmeid, välisliikmeid ja auliikmeid.  Tegevliikmete arv on piiratud 23 liikmega, seetõttu uusi liikmeid saab valida alles siis kui avaneb vakants.

## Akadeemia liikmed
*Eduard Aleksejev, kunstiteaduste doktor
*Valentin Antonov, Sahha rahvakunstnik 
*Karl Bašarin, meditsiinidoktor, professor 
*Andrei Borissov, Venemaa rahvakunstnik 
*Stanislav Danilov, arhitektuurikandidaat, Sahha auarhitekt
*Vladimir Fjodorov, kirjanik
*German, Kurski ja Rõlski metropoliit, endine Jakuutia ja Lena peapiiskop 
*Natalja Harlampjeva, Sahha rahvaluuletaja
*Anegina Iljina-Dmitrijeva, NSV Liidu rahvakunstnik
*Vassili Ivanov, ajaloodoktor, professor
*Moissei Jefimov, Sahha rahvaluuletaja
*Gavril Kurilov, jukagiiri kirjanik, filoloogiakandidaat 
*Nikolai Luginov, Sahha rahvakirjanik
*Viktor Mihhailov, filosoofiadoktor, professor
*Afanassi Munhalov, Venemaa rahvakunstnik
*Boriss Neustrojev, rahvakunsti- ja käsitöömeister
*Afanassi Ossipov, NSV Liidu rahvakunstnik (suri 2017. aasta septembris)
*Semjon Prokopjev, skulptor, Sahha riikliku preemia laureaat
*Marija Rahlejeva, kunstnik, Sahha teeneline kunstitegelane 
*Nikolai Samsonov, filoloogiakandidaat, professor
*Oleg Sidorov, publitsist, ülikooli kateedrijuhataja
*Zahhar Stepanov, helilooja, Sahha teeneline kunstitegelane
*Savva Tarassov, Sahha rahvaluuletaja
*Junona Upholova, Sahha teeneline kunstnik 
*Vassili Vassiljev, kirjanik

## Viited

## Välislingid
*Академия духовности.  old.sakhalit.com
Sundränne

**Sundränne** ehk **sundmigratsioon** (inglise keeles *forced migration*)  ehk **sunnitud ümberasumine** (inglise keeles *forced displacement*) on rändama sunnitud inimestest sõltumatul põhjusel toimuva riigisisese või riigipiire ületava rände vorm, mis on pöördumatu ja lõplik.

Sundrände põhjuseks võib olla näiteks etniline, rassiline, usuline vms tagakiusamine, sõda, kliimamuutus, humanitaarkriis vms. 

2017. aastal oli sundrändajate arv umbes 65&nbsp;600&nbsp;000.

Küüditamine erineb sundrändest, kuna küüditamise puhul on inimesel võimalik hiljem koju tagasi pöörduda.

## Definitsioonid
Rahvusvaheline Sundmigratsiooni Uurimise Assotsiatsioon käsitleb sundrännet kui terminit, mis hõlmab konfliktidest põhjustatud põgenike ja sisepõgenike rände, aga ka migratsiooni, mille on põhjustanud loodus- ja keskkonnakatastroofid, keemia- ja tuumaõnnetused, nälg või arendusprojektid. 

Euroopa Liidu mitmekeelne tesaurus defineerib sundrännet samu tegureid nimetades, tuues ühtlasi välja, et tegemist on rändeliikumisega, "mis sisaldab sunniviisilisuse aspekte". Sel moel defineeriti sundrännet ka 2010. aastal välja antud Euroopa Migratsioonivõrgustiku asüüli ja rände erialasõnastikus, kust on termini seletus edasi liikunud ka EKI terminibaasi.

## Põhjused
*Loodusõnnetused;
*majanduslikud põhjused;
*sõjad ja repressioonid;
*arendustegevus, näiteks hüdroelektrijaamade ehitus ja muud tegevused, mis inimeste senise elukeskkonna kõlbmatuks muudavad;
*inimkaubandus;
*etniline puhastus.

## Vaata ka
* Küüditamine

## Viited

## Kirjandus
* Betts, Alexander: *Forced Migration and Global Politics*. Wiley-Blackwell.
* Luciuk, Lubomyr Y.: "Ukrainian Displaced Persons, Canada, and the Migration of Memory," University of Toronto Press, 2000. Migration of people from Mirpur(AJK) for construction of Mangla Dam
*
Katastroofirisk

**Katastroofirisk** on katastroofi toimumise võimalikkus ja selle mõju võimalik ulatus inimtegevusele ja keskkonnale.

## Globaalne katastroofirisk
Globaalne katastroofirisk on võimalus, et tulevikus toimub sündmus, millel on potentsiaal mõjuda hävitavalt inimeste heaolule globaalsel tasandil. Mõned sündmused võivad halvata või hävitada kaasaegse tsivilisatsiooni. Iga sellise sündmuse võimalikkust, mis võib põhjustada inimeste väljasuremise või püsivalt ja drastiliselt piirata inimeste potentsiaali, nimetatakse eksistentsiaalseks riskiks.

Potentsiaalne globaalne katastroofirisk hõlmab inimtekkelist riski (tehnoloogilised riskid, valitsemisest tulenevad riskid) ja väliseid riske. Tehnoloogiliste riskide näideteks on vaenulikud tehisintellektid, biotehnoloogilised riskid või nanotehnoloogilised relvad. Mitteinimtekkeliste riskide näideteks on asteroidide mõju, tohutu vulkaaniline purse jne.

## Viited

## Välislingid
*"Eestist sai ÜRO vabatahtliku katastroofiriski vähendamise raamistiku liige" Siseministeerium, 23. märts 2015
Piksekaitse

**Piksekaitse** ehk välgutõrje hõlmab võtteid ja vahendeid, mis kaitsevad ehitisi välguvoolu kahjustava toime eest. 

Piksekaitse on tulekahju vältimiseks hoonele, hoonesse ja hoonega seotud territooriumile paigaldatud välgu otsetabamuste ja metallist tehnosüsteemide kaudu hoonesse siseneva või seal tekkiva välgu elektromagnetilise impulsi eest kaitsev seadmete kogum.

Selleks on võimalik kasutada ehitise metallkatust või metallist tarindiosi, mis kindlalt maandatakse. Enamasti aga paigaldatakse ehitise kohale või kõrvale metallist välgupüüdur(id), milleks võib olla püstne varras (piksevarras) või rõhtne tross. Välgupüüdurite mõõtmed ja paigutus valitakse nii, et moodustuks piisava ulatusega kaitsetsoon.

## Viited

## Kirjandus
*Tiit Metusala. Ehitiste piksekaitse. Tallinn, Eesti Elektritööde Ettevõtjate Liit (EETEL-Expert), 2016, 139 lk

### Standardid
*EVS-EN 62305-1:2011 Piksekaitse. Osa 1: Üldpõhimõtted
*EVS-EN 62305-2:2013 Piksekaitse. Osa 2: Riskianalüüs
*EVS-EN 62305-3:2011 Piksekaitse. Osa 3: Ehitistele tekitatavad füüsikalised kahjustused
*EVS-EN 62305-4:2011 Piksekaitse. Osa 4: Ehitiste elektri- ja elektroonikasüsteemid

## Välislingid
*Ehitisele esitatavad tuleohutusnõuded ja nõuded tuletõrje veevarustusele
Sahha (Jakuutia) Vabariigi rahvaluuletaja

**Sahha (Jakuutia) Vabariigi rahvaluuletaja** (varem **Jakuudi ANSV rahvaluuletaja**; jakuudi keeles Саха норуодунай поэта; vene keeles Народный поэт Республики Саха (Якутия)) on Sahha aunimetus, mida antakse Sahha (Jakuutia) Vabariigi Kirjanike Liidu ja Venemaa Föderatsiooni Kirjanike Liidu liikmetele teenete eest Sahha kirjanduses ja väljapaistvate kirjandusteoste loomisel.

## Sahha rahvaluuletajaid
*Semjon Danilov 
*Natalja Harlampjeva
*Savva Tarassov
*Künnük Uurastõõrap

## Vaata ka
*Sahha (Jakuutia) Vabariigi rahvakirjanik

## Viited
Dorpater Dozentenabend

**Dorpater Dozentenabend** (lühend DDA) on ürituste sari, mis on mõeldud Tartu Ülikooli välisteadlastele ja -õppejõududele omavaheliseks suhtluseks. DDAd toimuvad kord kuus kolmapäeviti Domus Dorpatensise hoones (Ülikooli tänav 7).

## Viited

## Välislingid
*Dorpater Dozentenabendist TÜ kodulehel
Õiglase kaubanduse päev

**Õiglase kaubanduse päev** on rahvusvaheline tähtpäev, mida peetakse igal aastal mai teisel pühapäeval. 

Õiglase kaubanduse päeval korraldatakse üritusi, millega püütakse edendada õiglast kaubandust ja anda panust võitlusse vaesuse ja sunnitöö ning kliimamuutuste ja majanduskriiside vastu.

Õiglase kaubanduse päeva hakati tähistama Maailma Õiglase Kaubanduse Organisatsiooni (WFTO) eestvõttel 2004. aastal (WFTO ise asutati 15 aastat varem, 1989. aastal). WFTO-sse kuulub üle 70 riigi.

Õiglase kaubanduse päeva üritustega toetavad kohalikud tootjad ja käsitöölised õiglase kaubanduse algatusi.

## Viited
Nikotiin-atsetüülkoliini retseptorid

**Nikotiin-atsetüülkoliini retseptorid** asuvad skeletilihastes ning seostuvad motoneuronite poolt vabastatud neurotransmitteri atsetüülkoliiniga. Nikotiin-atsetüülkoliini retseptorid seostuvad ka nikotiiniga, sellest tulenevalt on neil ka selline nimetus.
Tom Petty

**Thomas Earl Petty** (20. oktoober 1950 Gainesville – 2. oktoober 2017) oli USA rokkmuusik, laulja ja laulukirjutaja. Ta sai tuntuks ansambli Tom Petty and the Heartbreakers lauljana.

Aastatel 1988–1991 laulis ta koos George Harrisoni, Bob Dylani, Roy Orbisoni ja Jeff Lynne'iga ansamblis Traveling Wilburys.

2002. aastal valiti ta Rock'n'rolli Kuulsuste Halli.

## Albumid
### Tom Petty and the Heartbreakers
* "Tom Petty and the Heartbreakers" (1976)
* "You're Gonna Get It!" (1978)
* "Damn the Torpedoes" (1979)
* "Hard Promises" (1981)
* "Long After Dark" (1982)
* "Southern Accents" (1985)
* "Let Me Up (I've Had Enough)" (1987)
* "Into the Great Wide Open" (1991)
* "Songs and Music from "She's the One"" (1996)
* "Echo" (1999)
* "The Last DJ" (2002)
* "Mojo" (2010)
* "Hypnotic Eye" (2014)
### Sooloalbumid
* "Full Moon Fever" (1989)
* "Wildflowers" (1994)
* "Highway Companion" (2006)

## Välislingid
*Koduleht
Tšernjanka rajoon

**Tšernjanka rajoon** (vene keeles *Чернянский район*) on 2. järgu haldusüksus (munitsipaalrajoon) Venemaal Belgorodi oblasti kirdeosas. Rajooni keskus on Tšernjanka alev.

Rajoon piirneb põhjas Starõi Oskoli rajooniga, idas Krasnoje rajooniga, lõunas Novõi Oskoli rajooniga, läänes Korotša rajooniga ja loodes Gubkini rajooniga.

Rajooni pindala on 1192 km². Elanike arv oli 2012. aastal 32 316, 2009. aastal 32 639 ja 2002. aastal 33 899.

Tšernjanka rajoonis on 86 asulat, mis kuuluvad ühe linnaasunduse (Tšernjanka alevi) ja viieteistkümne külaasunduse koosseisu.

## Viited
Juhan Reigo

**Juhan Reigo** (kuni 1937 **Johannes Reinart**; 4. jaanuar 1906 Vardi vald, Harjumaa – 4. oktoober 1945 Tallinn) oli Eesti Vabariigi Rahvuskomitee liige. 

Ta lõpetas 1925. aastal Tallinna Poeglaste Kommertsgümnaasiumi. Seejäreö õppis Tartu Ülikoolis aastatel 1925–1940 õigusteaduskonna majandusosakonnas ja majandusteaduskonnas (lõpetas) ning aastatel 1940–1941 õigusteaduskonnas. Kuulus üliõpilasseltsi Liivika.

Töötas 1926. aastast Tallinnas Põllupidajate Ühispanga ametnikuna, 1937. aastast oli raamatupidaja-osakonnajuhatajana. 

## Teise maailmasõja ajal
Ta oli 1940. aasta Riigivolikogu valimistel 13. valimisringkonnas (Harjumaal) Eesti Töötava Rahva Liidu vastaskandidaat.

Töötas Saksa okupatsiooni ajal Eesti Tarvitajateühisuste Keskühisuse (ETK) finantsosakonna juhatajana ja hiljem peainspektorina Tallinnas. 

Ta oli alates 1942. aastast rahvusliku vastupanuorganisatsiooni "Vaba Eesti Võitlusrühm" (VEVR) liige. Ta oli märtsis 1944 Eesti Vabariigi Rahvuskomitee (EVR) asutajaliige ja sekretär. Pärast haaranguid aprillis 1944 varjas ta end, hankis valedokumendid ja hakkas elama Tallinnas Suur-Karja 18, märtsipommitamisel osaliselt purustatud Laenupanga majas. Tema juures salakorteris hakkasid koos käima vabadusse jäänud EVR-i liikmed. 

Septembris 1944 oli ta Otto Tiefi valitsuse sisekaitseülem. 

Arreteeriti  22. novembril 1944. Mõisteti Erinõupidamise otsusega surma ja hukati. 

## Kirjandus
*"Tõotan ustavaks jääda... Eesti Vabariigi Valitsus 1940–1992". Koostanud ja toimetanud Mart Orav ja Enn Nõu; eessõna Lennart Meri. Eesti Kirjanduse Selts. Tartu 2004

## Välislingid
*''Album Academicum Universitatis Tartuensis 1918-1944''
Krasnoje rajoon (Belgorodi oblast)

**Krasnoje rajoon** (vene keeles *Красненский район*) on 2. järgu haldusüksus (munitsipaalrajoon) Venemaal Belgorodi oblasti kirdeosas. Rajooni keskus on Krasnoje alev.

Rajoon piirneb põhjas ja idas Voroneži oblastiga, lõunas Aleksejevka rajooniga, edelas Krasnogvardeiskoje rajooniga, läänes Tšernjanka rajooniga ja loodes Starõi Oskoli rajooniga.

Rajooni pindala on 851,9 km². Elanike arv oli 2012. aastal 13 051, 2009. aastal 13 658 ja 2002. aastal 15 337.

Krasnoje rajooni asulad kuuluvad kümne külaasunduse koosseisu.

## Viited
Peeter Suure nimeline Antropoloogia- ja Etnograafiamuuseum

**Peeter Suure nimeline Antropoloogia- ja Etnograafiamuuseum** (vene keeles Музей антропологии и этнографии имени Петра Великого Российской академии наук; varasema nimega **Kunstkamera** (vene keeles Кунсткамера)) on muuseum Peterburis; ühtlasi Venemaa esimene muuseum. Muuseumi asutas Peeter Suur ja muuseumi hoone valmis 18. sajandi algul.

Muuseumis on muu hulgas paljude rahvaste muinasaegsete esemete kogud. Muuseumis on ka tähelepanuväärne kogu harvaesinevatest anatoomilistest nähtustest ja anomaaliatest.

## Välislingid
*Muuseumi koduleht